Viborger Samler, 1835-05-15
fra en Adelig og fra en Borgerlig hvorpaa Straffe ere fastsatte." Ja – Jndsenderen vil give Hr. S. fuldkommen Ret i, at dersom den omhandlede Toldforseelse virkelig var en Forbrydelse af den Beskaffenhed, som han anfører, vilde det upaatvivleligt være meget fortjenstfuldt og i enhver Henseende agtværdigt at angive en saadan Lovovertrædelse; men dette er nu saa langt fra at være Tilfældet, at man næsten kunde fristes til at antage, enten at S. ikke har forstaaet Meningen af de Danske Ord, han har skrevet; eller, at han har talt fronisk. Her er ikke Stedet til at undersøge Grunden til og Beskaffenheden af de mangfoldige Told- og Consumtions Overtrædelser, der begaaes i Jylland, men heri ere dog Alle enige, at den fornemste Kilde dertil ligger i væsentlige Feil i Lovgivningen, samt at, naar disse bleve bortryddede, som er et Almeen-Ønske, Toldforseelserne sandsynligviis da næsten aldeles vilde falde bort. Saaledes som Forholdene nu ere de er ifølge Toldovertrædelsernes Almindelighed er det f. Ex. for Manufacturhandlerne i de fleste Byer i Jylland næsten en Nødvendighed, som vistnok i og for sig er sørgelig, at have nogle ufortoldede Vare, for at kunne udholde Concurrencen. Naar Spørgsmaalet om en Handlende skal subsistere eller gaae til Grunde afhænger af, om han erlægger de fulde Toldafgivter eller ikke, er det undskyldeligt, om han i et saadant Collisionstilfælde søger at opretholde sin egen Existents ved at svare den ham paaliggende Afgivt til Staten, som jo egentlig kun skulde udgjøre en vis Qvota Deel af hans Fortjeneste, med et mindre Beløb end paabudet er; og dette saameget mere, som han, ved at vedblive sin Virksomhed, i og for sig gavner Staten. En Told- eller Consumtions-Forseelse sættes derfor ifølge den almindelige Mening ingenlunde, som S. paastaaer, i Classe med Tyveri eller lignende vanærende Forbrydelser, men ansees som en især ved Lovgivningens mindre rigtige Forskrivter høist naturligt fremkaldt og i Almindelighed undskyldelig Forseelse. (At Jndsenderen derimod ingenlunde vil tage dem i Forsvar, der drive Smugler som en Næringsvei, er en Selvfølge.) Paa Grund af denne Forseelsens Beskaffenhed ansees Angiveri ingenlunde som nogen fortjenstfuld Handling, men derimod for noget saa Odieust, at naar Vedkommende derfor skulde lade sig nøie med den almindelige Løn for en udført Gierning, nemlig Publicums Erkjendelse af Handlingens Værd, vilde de nok kun faae Skam til Takke for deres Flid. (For Tydeligheds Skyld maae Jndsenderen bemærke, at naar her tales om Angiveri, menes naturligviis ikke vedkommende Embedsmænd, der ex officio skulle benytte enhver paalidelig Kundskab om Overtrædelse af Told- eller Consumtions-Anordningerne. - Dette har Lovgivningen indseet, og for at modarbeide den almindelige Opinion, har den opmuntret til Angiveri ved Belønning, hvilken Hr. S. kalder lovlig Jnteresse." At denne Jnteresse er lovlig i juridisk Forstand, da den er begrundet i Loven, er ustridigt: men paa den ene Side er det ligesaa vist, at naar denne lovlige Jnteresse er Drivefjedren til Angivelsen, hvilket i Reglen er Tilfældet, er den aldeles lovstridig, fra den moralske Side betragtet, og er et smudsigt Motive, i dobbelt Grad bliver dette Tilfældet, naar man hertil lægger den anden som oftest samvirkende Aarsag, nemlig: Lyst til at skade den Angivne, til at hævne sig for en formeentlig Fornærmelse og dertil benytte sig af en ved tidligere Venskabs= eller Tyende-Forhold erhvervet Kundskab til den Angivnes Affairer, eller desl. At Angiveri saaledes, som et Middel til at tilfredsstille umoralske Lidenskaber, er "moralsk fordærveligt kan nok ikke nægtes. De fleste Angivere ere og Mennesker, der tænke saa lidet paa at gavne det Offentlige ved deres Handlinger, at det erdem aldeles ligegyldigt, i hvis Hænder den Deel af Byttet, som de ei selv erholde, falder; de ere Mennesker, som selve Toldembedsmændene, der er officio benytte og skulle benytte sig af Angivelsen, i Hjertet foragte; det gaaer med Angiveri, som med Spioneri i Krigen; man elsker og belønner Handlingen, men hader og foragter Gierningsmanden.